(255 ) 
gens particuliers que vous mhaviés doné en chargie et de quelz m'havés 
escript de puys pour non empescher vostre cas; car de poy ne puys joyr du 
roy vostre pere pour le bien informer de vous afferes et de ceulx du pays ; 
mays quant les voustres seront achevés, je soliciteray les aultres et feray 
en toutes chosses mon léal debvoir : Et aussy faict monsieur le docteur 
qui ne doict poinet de soliciter de son cousté, et cellon quele roy luy ha 
dict, nous retournerons ensemble, combien que luy ha respondu qu'il 
ne retournera poinct, s’il ne vous donet plain povoir et qu'il vous des- 
péchict vostre cas entièrement, Ce qu'il a promis faire. 
Ma très redoubtée dame, si je vous escripz de petites lettres de mon- 
sieur le gouverneur de Vaulx, vous me pardonerez, car vous en estes 
cause, pour vouloir entendre toutz les termes et propotz; car il me 
fault obéir à vous comandemantz. Escript à Yspruch, ce vendredy xve 
de octobre et achevé à la mynuyt, 
Madame, pour ouster le Roy de toutes suspecons et pour obvier anx 
malices des aultres, il me semble qu'il sera bien, quant vous escriprés 
de ce maulvaises novelles au roy vostre père , que vous m’envoyés tant 
et quant les lettres des advertissemantz que l'hon vous en baille, à fin 
qu'il cogreisse que vous n’escripvés si non de quoy l’hon vous advertist. 
Et seroit bien s'il fust possible de trover moyen que la poste ne pourtât 
poinct d’aultres lettres que vostre paquet : car le roy aynsi le désire, 
attendu qu’il y ha tout plein de gens icy qui ont si tost les novelles de 
par de là, que le roy et quelque foys plus tost et divalghent tout ce 
qu'ils scavent ; Et mesme des ambassadeurs touchant l’aliance d’Angle- 
terre, il en fus! escript icy par quelcan de ceulx qui sont allés que n'est 
pas nécessaire nomer, car vous entendez assés que sont ceulx qui ha 
voient icy des soliciteurs. Touteffoys ce n'est pas sagiemant faict : car ce 
ne sont pas des chosses à comuuiquer aux serviteurs. Et le roy n'en est 
pas content. Et à ceste cause, il despéchiet tout ceulx des pays d’embas, 
afin que nully demeuret iey, et set bien pour plusieurs raisons , attendu 
qu'il y en havoit des bons et des maulvaix. 
Après ces lettres escriptes, pour ce que Ja poste ne fuct poinct des- 
péchée la nuyt passée , j'hay entendu que le roy vous envoyera plus 
grand secours qu’il n’havoit conclus par avant et parle de quatre mille 
